
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                       Bucureşti, 3 iulie 2008                   

şi problemele minorităţilor naţionale                            Pl-x 340/2008
Domnului deputat




Sergiu Andon,          
Preşedintele Comisiei juridice, de disciplină şi imunităţi

Domnului deputat


Attila Béla Ladislau Kelemen,

Preşedintele Comisiei pentru agricultură, silvicultură,

industrie alimentară şi servicii specifice

AVIZ

asupra  propunerii legislative pentru completarea articolului 28 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit Legii fondului funciar nr.18/1991 şi ale Legii nr.169/1997
În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 340 din 12 mai 2008, spre dezbatere şi avizare, propunerea legislativă pentru completarea articolului 28 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit Legii fondului funciar nr.18/1991 şi ale Legii nr.169/1997, înregistrată cu nr.25/250/13 mai 2008.

Camera Deputaţilor este Cameră decizională.

În şedinţa din 3 iulie 2008, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz negativ. 

În raport de obiectul şi conţinutul său, propunerea legislativă face parte din categoria legilor organice.
PREŞEDINTE,

Deputat

Nicolae Păun

